LV
L 303/4
Eiropas Savienības Oficiālais Vēstnesis
23.11.2022.
(8)
Attiecībā uz ķemmīšgliemenēm Pecten jacobaeus un cietgliemenēm Venerupis spp.
ZZTEK atzīmēja, ka par ķemmīšgliemenēm Pecten jacobaeus ir iesniegti papildu pierādījumi.
Komisija atzīmē to, ka saistībā ar šiem diviem taksoniem un citiem līdzīgiem divvākgliemjiem, kurus ar mehānisko dragu zvejo citos jūras baseinos, pastāv zinātniski pētījumi un publikācijas, ko ZZTEK kādreiz jau ir novērtējusi.
Kad dalībvalstis tiek aicinātas izvērst pētījumus Vidusjūras rietumu daļā, minēto divvākgliemju domājami augstā izdzīvotība, ņemot vērā līdzību ar Vidusjūras rietumu daļā sastopamajām ķemmīšgliemenēm Pecten jacobaeus un cietgliemenēm Venerupis spp., ir skatāma saistībā ar šiem diviem taksoniem.
(9)
Pierādījumi par ķemmīšgliemeņu Pecten jacobaeus un cietgliemeņu Venerupis spp. izdzīvotības rādītājiem nav pārliecinoši, un ZZTEK ir secinājusi, ka attiecībā uz šiem Vidusjūras rietumu daļas divvākgliemju taksoniem vajadzīgi papildu zinātniski pierādījumi par izdzīvotību, tāpēc Komisija uzskata, ka atbrīvojums būtu jāpagarina tikai uz īsu laikposmu.
Tāpēc attiecīgajām dalībvalstīm būtu ZZTEK uz izvērtēšanu jāiesniedz relevantie zinātniskie pierādījumi.
(10)
Attiecīgās dalībvalstis savā atjauninātajā 2022. gada 8. jūlija kopīgajā ieteikumā ir no jauna apņēmušās palielināt zvejas rīku selektivitāti atbilstoši pašreizējo pētniecisko programmu rezultātiem, lai tādējādi samazinātu un ierobežotu nevēlamas nozvejas un jo īpaši tādu īpatņu nozvejas, kas ir mazāki par minimālo saglabāšanas references izmēru.
(11)
Turklāt attiecīgās dalībvalstis atjauninātajā 2022. gada 8. jūlija kopīgajā ieteikumā ir apņēmušās identificēt vēl citus zvejas aizlieguma apgabalus, lai tādējādi samazinātu zivju mazuļu mirstību gadījumos, kad ir pierādījumi par augstu zivju mazuļu koncentrāciju.
(12)
Pasākumi, kas ierosināti atjauninātajā 2022. gada 8. jūlija kopīgajā ieteikumā, ir saskaņā ar Regulas (ES) Nr. 1380/ 2013 15. panta 4. punktu un 5. punkta b) apakšpunktu un 18. panta 3. punktu.
Tāpēc Deleģētā regula (ES) 2021/2066 būtu attiecīgi jāgroza.
(13)
Šajā regulā paredzētie pasākumi tiešā veidā ietekmē Savienības kuģu zvejas sezonas plānošanu un saistītās saimnieciskās darbības, tāpēc šai regulai būtu jāstājas spēkā tūlīt pēc tās publicēšanas.
Tās piemērošana tomēr būtu jāsāk no vēlākas dienas,
IR PIEŅĒMUSI ŠO REGULU.
1. pants Deleģētās regulas (ES) 2021/2066 3. pantu groza šādi: a) panta 1. punkta a), b) un c) apakšpunktu aizstāj ar šādiem: “a) ķemmīšgliemenēm Pecten jacobaeus, kas ar mehānisko dragu (HMD) nozvejotas līdz 2023. gada 31. decembrim; b) cietgliemenēm Venerupis spp., kas ar mehānisko dragu (HMD) nozvejotas līdz 2023. gada 31. decembrim; c) gliemenēm Venus spp., kas ar mehānisko dragu (HMD) nozvejotas līdz 2024. gada 31. decembrim;”; b) panta 3. punktu aizstāj ar šādu: “3.
Līdz 2022. gada un 2023. gada 1. maijam dalībvalstis, kas ir tieši ieinteresētas to zvejniecību pārvaldībā, kuras darbojas Vidusjūrā, iesniedz Komisijai papildu datus par izmetumiem, kā arī jebkurus citus relevantus zinātniskus pierādījumus, kas pamato 1. punkta a) un b) apakšpunktā noteikto atbrīvojumu.
ZZTEK šos iesniegtos datus un informāciju izvērtē vēlākais līdz 31. jūlijam.”
2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.